**Elvira Autósiskola**

**Gécs Gergely**

**06-20-404-7908**

**elvirajogsi@gmail.com**

**2085 Pilisvörösvár, Áfonya u. 19.**

**www.elvirajogsi.hu**

*Vállalkozási feltételek és tájékoztató „C” kategóriás képzéshez*

1. **Gécsné Fülöp Elvira székhelye**: 2085 Pilisvörösvár, Áfonya u. 19.
2. **Cégforma:** egyéni vállalkozó
3. **Egyéni vállalkozói igazolvány száma**: ES-486515
4. **Iskolavezető neve:** Gécs Gergely 06-20-404-7908

**elvirajogsi@gmail.**com

1. **Ügyfélfogadás helye és ideje**: 2085 Pilisvörösvár, Áfonya u.19.

**Hétfőtől csütörtökig** – 18.00-20.00-ig

1. **Telephely:** 2085 Pilisvörösvár Áfonya u. 19.

**Tanfolyamra való jelentkezés feltételei:**

**Egészségügyi alkalmasság:** 2. csoportos orvosi alkalmassági, az alkalmasság megállapítását a háziorvos vagy szakrendelés végzi.

**Iskolai végzettség:** A jelentkező tanuló az alapfokú iskolai végzettségét legkésőbb az első vizsga napján igazolja a közlekedési hatóság részére

**Életkor:**

"C" kategória, a vezetői engedély megszerzéséhez betöltött 18. életév.

Az előírt életkor betöltése előtt fél évvel korábban a tanuló elméleti tanfolyamra beiskolázható. Elméleti vizsgára a tanfolyam hiánytalan elvégzése után az előírt életkor betöltése előtt három hónappal jelenthető.

**Jártassági feltétel:** érvényes „B” kategóriás vezetői engedély

Az elméleti tanfolyamot tantermi vagy e-learning (távoktatás) formájában lehet elvégezni.

**Elméleti tanfolyam (64 óra)**

A tanfolyam díja: **90.000.- Ft**

***Elméleti és BÜ tantárgyak:***

*(az órák időtartama 45 perc)*

Közlekedési ismeretek (KRESZ) 25 óra

Járművezetés elmélete 15 óra

Szerk. és üzemeltetési ismeretek (SzÜ) 14 óra

Munkavédelem, tűzvédelem, szállítás 10 óra

**Összesen: 64 óra**

A sikeres elméleti tantárgyak vizsga után kezdhető meg a gyakorlati oktatás. A BÜ tantárgy vizsgájára a sikeres elméleti vizsgát követően bármikor sor kerülhet.

**Gyakorlati tanfolyam (16 óra)**A tanfolyami órák díja: **15.** **000.- Ft.**

***Gyakorlat:*** *(az órák időtartama 50 perc)*

*Rutin vizsgára felkészítés*

Rutin oktatás min. 4 óra 60.000.-Ft

Rutinvizsga 30 perc (egyidejűleg szóbeli vizsga, ami az üzemeltetési ismereteket tartalmazza)

Városi vezetés min. 6 óra 90.000.-Ft

Országúti vezetés min. 4 óra 60.000.-Ft

Éjszakai vezetés min. 2 óra 30.000.-Ft

**Forgalmi vizsga** min. 1 óra 15.000.-Ft

**Tandíj összesen: 345.000.- Ft**

Vizsgadíj: elmélet 3 x 10.200.- Ft (3 db elméleti teszt vizsga)

 rutin 9.700.- Ft

 forgalom 24.000.- Ft

**Összesen: 64.300.- Ft**

**Teljes képzési költség: 409.300.- Ft**

A tandíjváltoztatás jogát fenntartjuk.

Elsősegély tanfolyamot és vizsgát az autósiskola nem szervez.

**Választható járművek**: IVECO

**Hiányzás pótlásának módja**:

Az előadások látogatása kötelező. Hiányzás esetén az elmaradt foglalkozást pótolni kell. A pótórák megtartása megegyezés szerint történik. Vizsgára bocsátás csak ezután történhet.

**Tandíjfizetésének módja**: egyösszegben vagy részletfizetés esetén az iskola ügyintézőjénél vagy az iskolavezetőnél, esetleg átutalással történik.

Egyes tantárgyak hallgatása és vizsgája **alól felmentés** a 24/2005 (IV.21) GKM rendelet 3. melléklete alapján történik.

**A tanuló áthelyezés és a teljesített oktatásról szóló igazolás kiadásának módja, és következményei:**

A tanuló áthelyezőt az iskolavezető tölti ki 3 példányban és írja alá, a kéréstől számított 3 munkanapon belül, melyből a tanulónak 2 példányt átad, 1 példány az iskolánál marad. A jelentkezés után az elméleti oktatás tandíjának visszafizetésére nincs lehetőség, a gyakorlati oktatás részarányosan kerül visszafizetésre. A képzési igazolás kiadása díjtalan!

Az iskolához érkező áthelyezés egyszeri adminisztrációs díj befizetése után történik.

**Gyakorlati oktatás:**

A gyakorlati oktatás során a vezetési időpont kiválasztása a tanuló és az oktató megállapodása alapján történik. Az időpont változás bejelentésének időtartama min. 48 óra. A tanuló, ha nem jelenik meg vagy kellő időben, nem jelentette be távolmaradását 7.500.- Ft rezsióradíjat számol el az iskola. Az oktatássorán, ha a tanuló kéri, az iskolavezető engedélyével oktató cserére kerülhet sor. Minden további problémát az iskolavezető, ügyfélfogadási időben lehetőségeihez képest orvosol.

A szükséges pótórák vételére a szakoktató szakmai javaslatot tesz! A tanuló nem köteles elfogadni. A pótóra díja: 15000- Ft/óra.

 A befizetés technikai lebonyolítását az iskola ügyfélszolgálata átvállalja.

Az első gyakorlati vizsgára (rutin) a kötelezően előírt órák levezetését követően kerülhet sor. További feltétel az előírt életkor betöltése. A sikeres rutin vizsga után kerül sor a főoktatásra. *Az előírt minimum* *óraszám levezetése nem minden esetben jelent megfelelő tudásszintet!*

**További feltételek:**

A vezetői engedély kiadásának **illetéke** 4000 Ft.

**Tandíjfizetés módja:**

Iskolánk a befizetéskor részletfizetési kedvezményt is biztosít, maximum 5 részletben. Indokolt tandíj visszafizetéskor iskolánk 15% kezelési költséget számol fel a visszafizetett tandíjból.

**Elméleti oktatás helyszíne**: 1033 Budapest, Lőpormalom u. 2. (hátsó bejárat)

 (kivéve kihelyezett tanfolyam)

**Gyakorlati oktatás helyszíne**: Pomáz, Közlekedési Hatóság Vizsgapálya

1. **Felügyeletet ellátó szerv**:

**ÉKM Közúti Gépjármű-közlekedési Hatósági Főosztály**

**1138 Budapest, Váci út 188.**

e-mail: kghf@ekm.gov.hu

**K.A.V. Pest Vármegyei Vizsgaszervezési és Utánképzési Osztály**

 **1033 Budapest, Polgár u. 8-10.**

**e-mail:** info@kavk.hu**, telefon: 06-1-814-1819**

1. **Tanuló jogai és kötelességei**: Iskolánknál a képzés a 24/2005. (IV.21) GKM rendeletnek megfelelően, illetve az ÉKM Közúti Fépjármű-közlekedési Hatósági Főosztály által 2023. augusztus 24-én kiadott TANTERV ÉS ÚTMUTATÓ alapján történik.

A gyakorlati oktatás az oktatóval előre megbeszélt időpontban történik. A tanulónak lehetősége van ezeket az időpontokat minimum 2 nappal előtte lemondani vagy módosítani. Amennyiben ez nem történik meg, a gyakorlati óráról való hiányzás esetén, illetve nem megfelelő öltözet, egészségi vagy egyéb állapot miatt meg nem tartott óra óradíját be kell fizetni, illetve nem lehet visszaigényelni. Ez a hiányzás a kötelező óraszámba nem számít bele, pótolni kell. A tanuló a vezetési kartonon minden levezetett órát aláírásával igazol. Vizsgára csak az a tanuló jelenthető, aki az aktuális vizsgához előírt tandíjat, óradíjat befizette.

A megkezdett képzést az első tanrendi foglalkozástól számított 9 hónapon belül be kell fejezni, ellenkező esetben a a 24/2005 GKM rendelet 14 § 1. bekezdése alapján kell eljárni.

Mindenféle egyéni igényt, kérést, problémát a gyakorlati oktatónál illetve az iskolavezetőnél jelezni kell. Nem kielégítő intézkedés esetén a szakfelügyeleti szervhez lehet fordulni.

A vállalkozási feltételek melléklete a tanulmányi szerződésnek és egy példányt csatolni kell hozzá.

*Eredményes munkát és sikeres vizsgákat kíván Gécs Gergely iskolavezető*